《山中四首》
宋代·释圆悟

疏林过微雨，西岭收残晖。
草露湿我屦，松风吹我衣。
坐久四山暝，吟余独鸟飞。
归来不知晚，萝月盈窗扉。

作者简介：释圆悟，号枯崖，福清（今属福建）人。能诗画，喜作竹石。理宗淳祐间住泉州光福寺，有《枯崖集》（《竹溪鬳斋十一稿续集》卷一○《泉州重修兴福寺记》），已佚。《画史会要》卷三有传。今录诗二十九首。